CELEX: 62009CN0046
Language: lv
Date: 2009-01-30 00:00:00
Title: Lieta C-46/09: Prasība, kas celta 2009. gada 30. janvārī – Eiropas Kopienu Komisija/Igaunijas Republika

18.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 90/12
            
         Prasība, kas celta 2009. gada 30. janvārī – Eiropas Kopienu Komisija/Igaunijas Republika
   (Lieta C-46/09)
   2009/C 90/18
   Tiesvedības valoda – igauņu
   
      Lietas dalībnieki
   
   
      Prasītāja: Eiropas Kopienu Komisija (pārstāvji – E. Randvere un K. Simonsson)
   
      Atbildētāja: Igaunijas Republika
   
      Prasītājas prasījumi:
   
   
               —
            
            
               atzīt, ka, valsts tiesībās nepareizi transponējot Eiropas Parlamenta un Padomes 2000. gada 27. novembra Direktīvu 2000/59/EK par ostas iekārtām, kas paredzētas kuģu atkritumu un kravu atlieku uzņemšanai (1), Igaunijas Republika nav izpildījusi saskaņā ar Direktīvas 2000/59/EK 11. pantu noteiktās prasības;
            
         
               —
            
            
               piespriest Igaunijas Republikai atlīdzināt tiesāšanās izdevumus.
            
         
      Pamati un galvenie argumenti
   
   No Direktīvas 2000/59/EK 11. panta 2. punkta izriet, ka Igaunijas Republikai ir pienākums noteikt kritērijus, izvēloties pārbaudāmos kuģus, kas nav zvejas kuģi un izklaides kuģi un kuriem atļauts vest ne vairāk par 12 pasažieriem.
   Direktīvas 2000/59/EK 11. pants 2. punkta c) apakšpunktā ir paredzēts, ka ja attiecīgā iestāde nav apmierināta ar šīs pārbaudes rezultātiem, tā neļauj kuģim atstāt ostu, pirms tas nodod kuģa atkritumus un kravas atliekas ostas uzņemšanas iekārtās saskaņā ar 7. un 10. pantu.
   Igaunijas Republika ir paziņojusi par vēlmi papildināt Igaunijas tiesību aktus, lai pareizi transponētu šos direktīvas noteikumus. Komisijai nav informācijas par šādu grozījumu pieņemšanu.
   
      (1)  OV L 332, 81. lpp.